Αισθητήρας απόλυτης πίεσης

Το σήμα του αισθητήρα απόλυτης πίεσης (MAP) χρησιμοποιείται για την μέτρηση του φορτίου του κινητήρα (σε συνάρτηση με τον αριθμό στροφών) και είναι βασικό για τον υπολογισμό της διάρκειας ψεκασμού. Ο αισθητήρας είναι συνδεδεμένος μέσω ενός σωλήνα υποπίεσης στην πολλαπλή εισαγωγής μετά την πεταλούδα γκαζιού.

Είναι ένας πιεζοηλεκτρικός αισθητήρας και αυτό σημαίνει ότι η αντίστασή του μεταβάλλεται όταν μεταβάλλεται η πίεση. Αποτελείται από ένα κύκλωμα ενίσχυσης του σήματος και ένα τσιπ πυριτίου, που επάνω του έχει 4 ηλεκτρικές αντιστάσεις συνδεδεμένες σε γέφυρα. Το τσιπ βρίσκεται μέσα σε ένα στεγανό θάλαμο που έχει μία πίεση αναφοράς (ατμοσφαιρική). Ο θάλαμος χωρίζεται σε δυο μέρη. Στο ένα βρίσκεται το τσιπ (όπου επικρατεί ατμοσφαιρική πίεση) και στο άλλο μέρος έχουμε την πίεση που θέλουμε να μετρήσουμε, δηλαδή η πίεση της πολλαπλής εισαγωγής. Όταν μεταβάλλεται η πίεση στην πολλαπλή εισαγωγής, η μεμβράνη πάνω στην οποία στηρίζεται το τσιπ κάμπτεται και αλλάζει η αντίστασή του. Επομένως αλλάζει και η τάση που διαβάζει η Μονάδα Ελέγχου Κινητήρα (Engine Control Unit / ΕCU), η οποία μεταφράζει την αλλαγή της τάσης σαν αλλαγή της πίεσης στην πολλαπλή εισαγωγής.

 Παράδειγμα 
Το ακόλουθο παράδειγμα υποθέτει τις ίδιες στροφές κινητήρα και θερμοκρασία αέρα σε έναν ατμοσφαιρικό κινητήρα.

 Κατάσταση 1 
Ένας κινητήρας που λειτουργεί με πλήρες γκάζι (πλήρες φορτίο) στην κορυφή ενός πολύ ψηλού βουνού έχει πίεση πολλαπλής εισαγωγής περίπου 50 kPa (ουσιαστικά ίση με το βαρόμετρο σε αυτό το μεγάλο υψόμετρο).

 Κατάσταση 2 
Ο ίδιος κινητήρας στο επίπεδο της θάλασσας θα επιτύχει την ίδια πίεση πολλαπλής εισαγωγής 50 kPa (7,25 psi, 14,7 inHG) με κλειστό γκάζι (μερικό φορτίο) λόγω της υψηλότερης βαρομετρικής πίεσης.

Παραπομπές

Κατηγορία:Όργανα μέτρησης
Κατηγορία:Τεχνολογία οχημάτων